Furnici in copac 

Ingrediente:
● Carne de porc tocata - 500 g 
● Ciuperci negre chinezesti uscate - 50 g  (am in vedere ciupercile urechi de lemn)
● Taitei chinezesti - 200 g  (din aceia transparenti - de orez sau fasole mung(aveti poza in pasi))
● Ceapa verde - 2 buc  (adica 2 fire)
● Sare - 1 lingurita 
● Sos de Soia Dark - 1 lingura 
● Vin de orez - 1 lingura  (nu este la fel ca otetul de orez!)
● Amidon - 1 lingura 
● Ulei de susan - 2 linguri 
● Ulei de arahide - 50 ml  (sau alt ulei pentru prajit)
● Ghimbir ras - 1 lingurita 
● Usturoi (catei) - 2 buc  (si un ardei iute, daca faceti mancarea picanta)
● Sos de Soia Light - 3 linguri 
● Susan - 1 lingurita  (plus ulei aromat chinezesc, aveti link-ul la reteta in pasi)

Mod de preparare:
1. Recomand in primul rand sa marinati carnea pentru Furnici in copac.
Deci puneti intr-un bol carnea tocata si adaugati la ea:
- 1 lingurita de sare
- 1 lingura sos de soia Dark(cel mai vascos si dens)
- 1 lingura vin de orez
- 1 lingura ulei de susan
- 1 lingura amidon
Amestecati bine toate acestea cu mainile si lasati la marinat - macar 30 de minute sau cateva ore la frigider.
2. Apoi puneti la hidratat ciupercile urechi de lemn uscate pentru 30-60 de minute, timpul depinde de marca ciupercilor.
Adica puneti ciupercile intr-un bol si turnati apa rece sa le acopere bine.
3. Veti observa ca sunt bine hidratate, cand isi maresc considerabil volumul si sunt elastice.
Aici recomand sa le mai spalati sub jet de apa rece, apoi sa le taiati cotorul lemnos. Unele marci se vand deja fara acesta, deci aveti grija.
4. In timp am testat multe marci de taitei la aceasta reteta, cel mai bine ma impac cu marca din poze si se gasesc in magazine gen Mega Image si Carrefour.
5. Nu trebuie preparati cumva special, doar se toarna apa fierbinte si se lasa cateva minute.
Daca folositi altfel de taitei, le gatiti dupa recomandarile de pe cutie.
6. Apoi scurgeti apa si adaugati 1 lingura ulei de susan, amestecati.
In plus puteti sa le mai taiati cu o foarfeca de bucatarie, nu fac asta intotdeauna pentru ca se mananca mai usor cu betele chinezesti cand sunt mai lungi.
7. Dupa ce ati facut toate manevrele de mai sus, ramane sa pregatiti si cele cateva legume din reteta.
Mai intai taiati ceapa verde si separati partea verde(se va folosi la ornat doar) de cea alba(o vom cali).
8. Si treceti prin razatoare radacina de ghimbir, apoi usturoiul prin presa.
Deci, aici am pregatit ceapa alba(partea de la ceapa verde) tocata, usturoiul pisat si ghimbirul ras.
9. Acum ne apucam efectiv sa gatim Furnicile in copac.
Intr-o tigaie incingeti uleiul de arahide, adaugati in el ceapa alba tocata si lasati pana incepe sa se rumeneasca usor.
Apoi adaugati usturoiul pisat, ghimbirul si optional niste ardei iute tocat. Amestecati bine si mai lasati 10 secunde.
10. Puneti carnea tocata marinata in tigaie si o caliti bine, periodic amestecand in ea pana se rasfireaza.
11. Dupa ce carnea s-a gatit bine, puneti ciupercile pregatite anterior, amestecati bine si mai caliti totul 5 minute impreuna.
12. Adaugati taiteii si cateva linguri de sos de soia clasic, sau Light, amestecati bine.
Mai lasati putin pe foc inca 5-10 minute, potriviti de sare sau sos de soia dupa gust.
13. Serviti mancarea calda, ornata cu fire de ceapa verde, susan si putin ulei aromat chinezesc(aici reteta).
Este la fel de buna si reincalzita, deci puteti sa faceti portie mai mare si sa va bucurati de ea inca la o masa.
Pofta Buna!